钦定古今图书集成/理学汇编/经籍典/第140卷 > 《汉韩婴诗外传四》 > 《旄丘》
## 钦定古今图书集成/理学汇编/经籍典/第140卷 > 《汉韩婴诗外传四》 > 《旄丘》

修身不可不慎也。嗜欲侈则行亏，谗毁行则害成，患
生于忿怒，祸起于纤微，污辱难湔洒，败失不复追。不
深念远虑，后悔何益？徼幸者，伐性之斧也；嗜欲者，逐
祸之马也；谩诞者，趋祸之路也；毁于人者，困穷之舍
也。是故君子不徼幸，节嗜欲，务忠信，无毁于一人，则
名声尚尊，称为君子矣。《诗》曰：“何其处也，必有与也。”